Трэцяя планета ад Сонца (тэлесерыял)

Трэцяя планета ад Сонца () — амерыканскі камедыйны тэлесерыял (сіткам), які распавядае пра чатырох іншапланецян, якія знаходзяцца ў экспедыцыі на Зямлі, трэцяй планеце ад Сонца, якую яны лічаць вельмі нязначнай планетай. Іншапланецяне прынялі выгляд людзей і выдаюць сябе за сям'ю, каб назіраць за паводзінамі людзей.

 Сюжэт 
Сюжэт тэлесерыяла круціцца вакол іншапланетнай даследчай экспедыцыі, члены якой спрабуюць жыць як звычайная чалавечая сям'я ў выдуманым горадзе ў штаце Агая, дзе яны жывуць у арандаванай кватэры на гарышчы. Кіраўнік экспедыцыі «па легендзе» з'яўляецца главой сям'і і прафесарам фізікі ў мясцовым універсітэце. Афіцэр па інфармацыі і старэйшы член экіпажа атрымаў цела падлетка і вымушаны паступіць у сярэднюю школу (пазней у каледж), бо «па легендзе» ён малалетні сын главы сям'і. Афіцэр службы бяспекі атрымаў цела прывабнай маладой жанчыны і «па легендзе» нібыта з'яўляецца сястрой главы сям'і. Яшчэ адзін член экспедыцыі, які «па легендзе» з'яўляецца малодшым братам главы сям'і, не мае акрэсленай сацыяльнай ролі, выконваючы толькі функцыі «перадатчыка» ці кантакцёра з камандаваннем экспедыцыі на іншай планеце. З часам гэтыя чацвёра даследчыкаў-іншапланецян выглядаюць прыкладна як звычайная амерыканская сям'я, калі іх усё больш уцягвае чалавечае жыццё. 

Гумар серыяла галоўным чынам заснаваны на спробах іншапланецян вывучыць чалавечае грамадства і зразумець чалавека, жывучы як людзі на Зямлі, разважаючы пра чалавечае жыццё з пункту гледжання іншапланецян. У больш позніх эпізодах яны больш прызвычаіліся да Зямлі і часта больш зацікаўлены ў сваім чалавечым жыцці, чым у сваёй місіі. Сіткам таксама чэрпае гумар з шаблонных меркаванняў аб перавазе «даследчыкаў» над «тубыльцамі». Серыял таксама ўключае адносіны членаў гэтай уяўнай сям'і з людзьмі, у асноўным іх любоўныя сувязі.

 Галоўныя персанажы 
 Дзік Саламон (у выкананні Джона Літгау), кіраўнік экспедыцыі, "глава" сям'і і прафесар фізікі ў мясцовым універсітэце
 Томі Саламон (Джозеф Гордан-Левіт), афіцэр па інфармацыі экспедыцыі, "сын" Дзіка, падлетак, які ходзіць у школу / каледж
 Салі Саламон (Крыстэн Джонстан), афіцэр па бяспецы экспедыцыі, "сястра" Дзіка
 Гары Саламон (Фрэнч Сцюарт), член экспедыцыі, адказны за кантакты з камандаваннем на іншай планеце
 Мэры Олбрайт (Джэйн Кёрцін), прафесар атрапалогі мясцовага ўніверсітэта
 Ніна Кэмпбэл (Сімбі Халі), сакратар Мэры і Дзіка ва ўніверсітэце
 Мэмі Дубчэк (Элмары Вендэл), домаўласніца, якае здае кватэру іншапланецянам
 Дон Орвіл (Уэйн Найт), сержант паліцыі, які мае сімпатыі да Салі

 Спасылкі 

 Крыніцы 

Катэгорыя:Тэлеперадачы паводле алфавіта
Катэгорыя:Тэлесерыялы ЗША
Катэгорыя:Тэлесерыялы 1996 года
Катэгорыя:Сітуацыйная камедыя
Катэгорыя:Тэлесерыялы на англійскай мове